
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1827 

23 Δεκεμβρίου 2005 


ΠΕΡ ΙΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «Ίδρυμα Αχιλλέως Μπαλή» και κύ¬ 
ρωση του οργανισμού αυτού. 1 

ΑΠΟΦΑΣΕΙΣ 

Καθορισμός του τρόπου χρήσης των ατελειών στα¬ 
θερής τηλεφωνίας των βουλευτών και Ελλήνων 
ευρωβουλευτών. 2 

Καθορισμός των δικαιολογητικών και των παραστα¬ 
τικών για τον έλεγχο των επενδύσεων που ενισχύ- 
θηκαν με τα κίνητρα της επιχορήγησης ή και της 
επιδότησης χρηματοδοτικής μίσθωσης, σύμφωνα 


με τις διατάξεις του ν. 3299/2004. 3 

Σύσταση 26 (είκοσι έξι) οργανικών θέσεων με σχέση 
εργασίας Ιδιωτικού δικαίου Αορίστου χρόνου, στο 
Εθνικό Αστεροσκοπείο Αθηνών (ΕΑΑ) κατ’ εφαρ¬ 
μογή του π.δ. 164/2004. 4 


Συμπλήρωση της ΥΙΟα/Γ.Π. 129615/28.1.2005 (ΦΕΚ 115/ 
τΒ731.1.2005 απόφασης των Υπουργών Οικονομίας 
και Οικονομικών και Υγείας και Κοινωνικής Αλλη¬ 
λεγγύης, η οποία είχε συμπληρωθεί με τις ΥΙΟα/ 
Γ.Π.53415/20.7.2005, (ΦΕΚ 1067/ΤΒ/28.7.2005), ΥΙΟα/ 


Γ.Π. οικ. 98311/20.9.2005 (ΦΕΚ 1368/ΤΒ/3.10.2005), 
99360/9.11.2005 και τροποποιηθεί με τις ΥΙΟα/Γ. Π 
.27574/20.4.2005 (ΦΕΚ 567/ΤΒ/27.4.2005), ΥΙΟα/Γ. Π 
.81519/20.9.2005, (ΦΕΚ 1368/ΤΒ/3.10.2005 για τις εφη¬ 
μερίες ιατρικού προσωπικού. 5 

Καθιέρωση Αερολιμενικών Τελών στο ιδιωτικό πεδίο 
προσγείωσης στο Κωπαιδικό Πεδίο Νομού Βοιω¬ 
τίας «Ίκαρος». 6 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία «Ίδρυμα Αχιλλέως Μπαλή» και κύρωση του 
οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Την από 13.1.2002 ιδιόγραφη διαθήκη του Αχιλλέως 
Μπαλή του Αγγέλου, που δημοσιεύθηκε με το υπ’ αριθμ. 


1567/2004 πρακτικό του Μονομελούς Πρωτοδικείου Αθη¬ 
νών με την οποία συστήθηκε κοινωφελές ίδρυμα με την 
επωνυμία «Ίδρυμα Αχιλλέως Μπαλή» και με έδρα την 
Αθήνα. 

2. Τις διατάξεις των άρθρων: α) 95 και 98 του α.ν. 2039/ 
1939, β) 101 και 119 του Εισαγωγικού Νόμου του Αστικού 
Κώδικα και γ) 108 και 110 του Αστικού Κώδικα. 

3. Την από 12.5.2005 γνωμοδότηση του Συμβουλίου 
Εθνικών Κληροδοτημάτων. 

4. Την υπ’ αριθμ. 37930/ΔΙΟΕ1264/2005 κοινή απόφαση 
του Πρωθυπουργού και του Υπουργού Οικονομίας και 
Οικονομικών σχετικά με το καθορισμό των αρμοδιοτή¬ 
των των Υφυπουργών Οικονομίας και Οικονομικών (ΦΕΚ 
1432 Β'). 

5. Την υπ’ αριθμ. 27304 (ΦΕΚ 517/Β) κοινή απόφαση του 
Πρωθυπουργού και του Υπουργού Υγείας και Κοινωνικής 
Αλληλεγγύης σχετικά με την ανάθεση αρμοδιοτήτων 
στους Υφυπουργούς Υγείας και Κοινωνικής Αλληλεγ¬ 
γύης. 

Με πρόταση της Υπουργού Εθνικής Παιδείας και Θρη¬ 
σκευμάτων και των Υφυπουργών Οικονομίας και Οικο¬ 
νομικών και Υγείας και Κοινωνικής Αλληλεγγύης απο¬ 
φασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «Ίδρυμα Αχιλλέως Μπαλή», η οποία έγι¬ 
νε με την από 13.1.2002 ιδιόγραφη διαθήκη του Αχιλλέα 
Μπαλή, που δημοσιεύθηκε με το αριθ. 1567/2004 πρακτικό 
του Μονομελούς Πρωτοδικείου Αθηνών. 

Το ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία και τον έλεγχο των 
Υπουργών Οικονομίας και Οικονομικών, Εθνικής Παιδείας 
και Θρησκευμάτων, Υγείας και Κοινωνικής Αλληλεγγύης 
και διέπεται από τις διατάξεις της ανωτέρω συστατι¬ 
κής του πράξης, του παρακάτω οργανισμού, του α.ν. 
2039/1939 και των διαταγμάτων που εκδόθηκαν ή θα 
εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατρία 
(13) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «Ίδρυμα Αχιλλέως Μπαλή». 

Άρθρο 1 

Μορφή- Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ 

ΑΧΙΛΛΕΩΣ ΜΠΑΛΗ», που συστήθηκε με την από 13.1.2002 
ιδιόγραφη διαθήκη του Αχιλλέως Μπαλή του Αγγέλου, και 
η οποία δημοσιεύθηκε με το υπ’ αριθμ. 1567/2004 πρα¬ 
κτικό του Μονομελούς Πρωτοδικείου Αθηνών, αποτελεί 
νομικό πρόσωπο ιδιωτικού δικαίου και διέπεται από τις δι¬ 
ατάξεις της ανωτέρω συστατικής πράξης, του παρόντος 
οργανισμού, του α.ν. 2039/1939 όπως κάθε φορά ισχύει ο 
νόμος αυτός και των διαταγμάτων που εκδόθηκαν ή θα 
εκδοθούν σε εκτέλεση του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 
Σκοπός 

Σκοπός του ιδρύματος είναι: 

α) η επιτέλεση φιλανθρωπικού έργου το οποίο θα 
περιλαμβάνει την οικονομική ενίσχυση άλλων νομίμως 
λειτουργούντων ιδρυμάτων ή αναξιοπαθούντων ατόμων 
ή ασθενών μεμονωμένων ή ομάδα τοιούτων, νοσηλευομέ- 
νων εις Νοσοκομεία ή κατ' οίκον ή και μετάβαση τούτων 
εις το εξωτερικόν προς καλλιτέραν αντιμετώπιση της 
ασθένειας. 

β) Η οικονομική ενίσχυση οικονομικά αδυνάτων οικο¬ 
γενειών και των τέκνων αυτών. 

γ) Η οικονομική ενίσχυση ορφανών και η νοσηλεία αυ¬ 
τών. 

δ) Η ενίσχυση πολυτέκνων κυρίως ή μη οικογενειών των 
Αστικών κέντρων και της περιφέρειας που πασιφανώς 
στερούνται τα στοιχειώδη προς το ζην. 

ε) Η ενίσχυση των Ιερών Μονών του Αγίου Όρους μετά 
των σκητών και των παραρτημάτων αυτών (μετοχίων 
κ.λ.π.) και ιδία της Ιεράς Μονής Σταυρονικήτα πρός αντι- 
μετώπισιν κτιριακών αναγκών, πολιτισμικών τοιούτων 
(εικόνες - εικονοστάσια - σκεύη) βιβλιοθηκών και συντη- 
ρήσεως αυτών διά παντός μέσου. 

στ) Η καθιέρωσις ετησίων χρηματικών βραβείων - επά¬ 
θλων των αριστευσάντων (με βαθμό 9-10 και 19-20 αντι- 
στοίχως) μαθητών όλων των τάξεων και των βαθμιδών 
Δημοτικής και Μέσης εκπαιδεύσεως ιδία εκπαιδευτικών 
ιδρυμάτων πτωχών ζωνών της Ελληνικής περιφέρειας. 

ζ) Η οικονομική ενίσχυση Ιερών Ναών της Ορθοδόξου 
Πίστεως που αποδεδειγμένα επιτελούν φιλανθρωπικό 
έργο (σίτιση και στέγαση απόρων κ.λ.π.) και μόνο για 
τον σκοπό αυτό και 

η) κάθε άλλη μορφή εκδήλωσης φιλανθρωπικού πνεύμα¬ 
τος κατά την ελευθέραν κρίσιν της Διοικήσεως, η οποία 
συνάδει προς το ήθος και τα έθιμα και την πορείαν του 
Ελληνισμού ανά τους αιώνας. 

Άρθρο 3 

Περιουσία - Πόροι 

Περιουσία του ιδρύματος αποτελούν: 

Α) Τα κάτωθι ακίνητα επί της οδού Κύπρου 120 στην 
Αθήνα 

1) Διαμέρισμα του Ε' ορόφου, επιφάνειας 140 τ.μ. στο 
οποίο ανήκει και η υπό στοιχεία Α-2 αποθήκη του υπο¬ 
γείου. 

2) Διαμέρισμα (ΣΤ1) κείμενο εις το δώμα της αυτής 
πολυκατοικίας, επιφάνειας 16 τ.μ. 

3) Διαμέρισμα (Β-1) του Β' ορόφου, επιφάνειας 75,50 
τ.μ 

4) Διαμέρισμα (Β- 2) του Β' ορόφου, επιφάνειας 50 

τ.μ. 


Β) Ισόγειο κατάστημα επί της οδού Αριστοτέλους 103 
στην Αθήνα, επιφάνειας 45 τ.μ., μετά υπογείου και πα¬ 
ταριού. 

Γ) Τραπεζικές Καταθέσεις: 

1) Εμπορική Τράπεζα (αριθμός λογαριασμού 58218278), 
ύψους 687.615,00 €. 

2) Εθνική Τράπεζα (αριθμός λογαριασμού 151/94971881, 
143/74105816,143/74313840), ύψους 345.320,00 € 

3) ΑΕΡΓΙΑ ΒΑΝΚ - υποκατάστημα Λονδίνου (αριθμός 
λογαριασμού 10761002), ύψους 91.000,00 $ ΗΠΑ. 

Δ) Μετοχές 

1) της Εθνικής Τράπεζας τεμάχια 21.795 

2) της Εμπορικής Τράπεζας τεμάχια 7438 

3) της ΕΥΔΑΠ τεμάχια 10.000 

4) της Ιπίο ρυοεί τεμάχια 5000 

5) της Δ.Ο. Λαμπράκη τεμάχια 560 

Ε) Χρυσές λίρες Αγγλίας στην υπ αριθμ. 126 θυρίδα της 
Εμπορικής Τράπεζας (υποκατάστημα Ακαδημίας) 

ΣΤ) δύο μεταχειρισμένα αυτοκίνητα 

1) τύπου «ΜβΓΟθάοε» με αριθμό κυκλοφορίας ΒΒ 1537, 
αξίας περίπου 2.000 €.'Ετος κυκλοφορίας 1968. 

2) τύπου «Εεποίε» με αριθμό κυκλοφορίας ΟΝ 8304.'Ετος 
κυκλοφορίας 1970. 

Ζ) Απαιτήσεις εκκρεμείς-επίδικες 

1) κατά της Εμπορικής Τράπεζας και Τράπεζας Επεν¬ 
δύσεων συνεπεία της από 12.11.2003 και υπ' αριθμ. 10688/ 
2003 αγωγής ενώπιον του Πολυμελούς Πρωτοδικείου 
Αθηνών εξ ών απαιτήσεων όταν κριθούν τελεσιδίκως 
και αμετακλήτως θα αφαιρεθούν έξοδα και αμοιβές των 
πληρεξουσίων Δικηγόρων. 

2) κατά της Εθνικής Τράπεζας και Εθνικής Χρηματιστη¬ 
ριακής συνεπεία της από 20.11.2000 και υπ αριθμ. 829/2001 
αγωγής ενώπιον του Πολυμελούς Πρωτοδικείου Αθηνών, 
επί της οποίας αγωγής εξεδόθη η υπ αριθμ. 1919/2004 
απόφαση. Μετά την έκδοση τελεσιδίκου ή αμετακλήτου 
αποφάσεως θα αφαιρεθούν τα έξοδα και οι αμοιβές των 
πληρεξουσίων Δικηγόρων. 

3) ποσό 46.331,00 € που επιδικάστηκε με την υπ’ αριθμ. 
7673/2003 απόφαση του Εφετείου Αθηνών κατά της 
Εμπορικής Τράπεζας της Ελλάδος και Τράπεζας Επεν¬ 
δύσεων. Μετά την έκδοση τελεσιδίκου ή αμετακλήτου 
αποφάσεως θα αφαιρεθούν τα έξοδα και οι αμοιβές των 
πληρεξουσίων Δικηγόρων. 

4) ποσό 155.697,13 € από την εταιρεία Π. και Α. Βοϊλής 
ΑΧΕ λόγω χρηματιστηριακών συναλλαγών. 

Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών στοιχείων 

β) Οι τόκοι από τις καταθέσεις του σε Τράπεζες ή 
άλλους Πιστωτικούς Οργανισμούς 
γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

Αρθρο 4 
Διοίκηση 

1. Το ίδρυμα διοικείται από τετραμελές Διοικητικό Συμ¬ 
βούλιο που αποτελείται από τους: 

α) Αναστάσιο Βασιλ. Δημητρούκα 
β) Αθανάσιο Βασιλ. Δημητρούκα 
γ) Αντωνία συζ. Αναστασίου Δημητρούκα 
δ) Δήμητρα συζ. Αθανασίου Δημητρούκα 

2. Πρόεδρος ορίζεται ένας εκ των αδελφών Αθανασίου 
και Αναστασίου Δημητρούκα, ή ένας εκ των απογόνων 
των κατά την κρίση των ιδίων. 

Τα μέλη του Διοικητικού Συμβουλίου είναι ισόβια και 
ορίζουν με πράξη τους, έπειτα από ψηφοφορία, τον Αντι¬ 
πρόεδρο, τον Γραμματέα και τον Ταμία. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


25033 


3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμ¬ 
βουλίου, η κενή θέση συμπληρώνεται κατά την κρίση 
των αδελφών Αθανασίου και Αναστασίου Δημητρούκα, 
σύμφωνα με τις διατάξεις της συστατικής πράξης και 
του άρθρου 99 του α.ν. 2039/1939. 

4. Το Διοικητικό Συμβούλιο συνεδριάζει τακτικά κάθε 
δίμηνο και εκτάκτως όποτε το ζητήσει ο Πρόεδρος ή 
δύο (2) από τα μέλη του, με γραπτή αίτησή τους προς 
τον Πρόεδρο, πάντοτε όμως έπειτα από πρόσκληση του 
Προέδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει, υποχρεωτικά, να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβά- 
νονται κατά πλειοψηφία των παρόντων μελών και σε 
περίπτωση ισοψηφίας η γνώμη με την οποία συντάσσεται 
ο Πρόεδρος. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συ¬ 
νεχείς συνεδριάσεις, θεωρείται ότι έχει παραιτηθεί και 
η κενή θέση αυτού συμπληρώνεται κατά τα οριζόμενα 
στην παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρούνται όλες οι 
αποφάσεις που λαμβάνονται από αυτό, καθώς και η γνώ¬ 
μη των μελών που τυχόν διαφωνούν. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται, όμως, οδοιπο¬ 
ρικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από 
ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Αρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικώς, αποφασίζει για 
κάθε θέμα που αφορά την διοίκηση και τη λειτουργία 
του, την διάθεση των πόρων αυτού, καθώς και για κάθε 
ενέργεια που σχετίζεται με την εκπλήρωση του σκο¬ 
πού του, πάντοτε όμως σύμφωνα με τις διατάξεις της 
συστατικής πράξης, του παρόντος οργανισμού, του α.ν. 
2039/1939 και των διαταγμάτων που εκδόθηκαν ή θα 
εκδοθούν σε εκτέλεση του νόμου τούτου, καθώς και των 
λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή, τον προϋ¬ 
πολογισμό και απολογισμό του ιδρύματος σύμφωνα με 
τις διατάξεις των άρθρων 101 και 102 του α.ν. 2039/1939 
και του από 20.12.1939 βασιλικού διατάγματος (ΦΕΚ 552, 
τ.Α'). Μαζί με τον απολογισμό καταρτίζει, ψηφίζει και 
υποβάλλει και το γενικό ισολογισμό του ενεργητικού και 
του παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και 
τα ειδικότερα καθήκοντα του παραπάνω προσωπικού, 
καθώς και την αμοιβή του, σύμφωνα με τους όρους των 
συλλογικών συμβάσεων εργασίας και τις διατάξεις, γε¬ 
νικότερα, της εργατικής νομοθεσίας. 

γ) Αποφασίζει για κάθε θέμα που έχει σχέση με την 
εύρυθμη λειτουργία των υπηρεσιών του ιδρύματος. 


δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανα¬ 
κήρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως 
ή με πρόσωπο που ορίζεται από αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. Οι προσκλήσεις 
για συνεδρίαση στέλνονται στα μέλη του Διοικητικού 
Συμβουλίου τουλάχιστον τρεις (3) μέρες πριν από τη 
συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γί αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί, όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος 
του Διοικητικού Συμβουλίου 
ε) Αλληλογραφεί με τις Αρχές και υπογράφει όλα τα 
έγγραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο όταν απουσιάζει ή κωλύεται αναπληρώ¬ 
νει ο Αντιπρόεδρος και σε περίπτωση απουσίας ή κωλύ¬ 
ματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος : 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για την σύνταξη των πρακτικών του Διοι¬ 
κητικού Συμβουλίου, 
γ) Διεκπεραιώνει την αλληλογραφία 
δ) Φυλάττει τα έγγραφα, τα βιβλία (εκτός από τα δια¬ 
χειριστικά) και τη σφραγίδα του ιδρύματος και ευθύνεται 
για την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω 
ειδικών συνθηκών), να βοηθείται από υπάλληλο του ιδρύ¬ 
ματος, την ευθύνη όμως για τις ενέργειες τούτου φέρει 
πάντοτε ο ίδιος. 

3. Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 8 

Αρμοδιότητες Ταμία 
1. Ο ταμίας του ιδρύματος : 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος σε ένα από τα 
αναγνωρισμένα τραπεζικά ή πιστωτικά ιδρύματα, έχο¬ 
ντας την ευχέρεια να παρακρατεί από αυτά ένα μικρό 
ποσό που είναι αναγκαίο για την πληρωμή έκτακτων και 
επειγουσών δαπανών του ιδρύματος, το ύψος του οποίου 
καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή 
στο Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Διαδικασία χορήγησης βραβείων 

1. Δικαίωμα χορήγησης βραβείων έχουν οι αριστούχοι 
μαθητές Δημοτικής και Μέσης εκπαίδευσης, όπως ορί¬ 
ζεται στο άρθρο 2 παραγρ. στ του παρόντος. 

2. Το ποσόν των βραβείων καθορίζεται από το Διοικη¬ 
τικό Συμβούλιο. 

3. Το Διοικητικό Συμβούλιο του Ιδρύματος κάθε χρόνο 
μετά τη λήξη του σχολικού έτους, ζητά με σχετική έγ¬ 
γραφη αίτησή του από τους Διευθυντές των σχολείων 
Δημοτικής και Μέσης Εκπαίδευσης, που επιδίδεται σ' 
αυτούς με αποδεικτικό επιδόσεως, όπως εντός δέκα (10) 
ημερών αποστείλουν με απόδειξη στο ίδρυμα τα ονο¬ 
ματεπώνυμα όλων των αριστευσάντων μαθητών κατά 
το λήξαν έτος. 

4. Σε περίπτωση κατά την οποία ο αριθμός των αριστού¬ 
χων υποψηφίων με τα ίδια προσόντα είναι μεγαλύτερος 
από τον αριθμό των βραβείων που πρόκειται να δοθούν, 
η επιλογή αυτών γίνεται από το Δ.Σ. με κλήρωση. 

Άρθρο 10 

Οικονομική Διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και 
λήγει την 31η Δεκεμβρίου του ίδιου έτους. 

Κατ’ εξαίρεση η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Προεδρικού Διατάγματος έγκρισης 
της σύστασης του ιδρύματος, η οποία μπορεί να παρα- 
ταθεί μέχρι την 31η Δεκεμβρίου του επόμενου ημερολο¬ 
γιακού έτους, με απόφαση του Διοικητικού Συμβουλίου 
που λαμβάνεται στην πρώτη συνεδρίασή του. 

2. Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρ¬ 
τίζονται σύμφωνα με τις διατάξεις των άρθρων 101 και 
102 του α.ν. 2039/1939 και του από 20-12-1939 σχετικού 
βασιλικού διατάγματος (ΦΕΚ 552 τ. Α'). 

Άρθρο 11 

Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία 
και στοιχεία : 

α) Βιβλίο πρωτοκόλλου αλληλογραφίας 

β) Βιβλίο πρακτικών συνεδριάσεων του Διοικητικού 
Συμβουλίου 

γ) Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στην διάρκεια της χρήσης. 

δ) Βιβλίο - μητρώο χορήγησης οικονομικών ενισχύσεων 
και βραβείων. 


ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Δι¬ 
οικητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 12 

Τροποποίηση Οργανισμού 

Ο οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του α.ν. 2039/1939 και 110 
και 119 του Αστικού Κώδικα, ύστερα από πρόταση του 
Διοικητικού Συμβουλίου αυτού. 

Άρθρο 13 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιον- 
δήποτε λόγο, η περιουσία αυτού περιέρχεται σε ένα ή 
περισσότερα ομοειδή ιδρύματα ή αγαθοεργά καταστήμα¬ 
τα που νόμιμα λειτουργούν και τα οποία θα καθοριστούν 
από το Διοικητικό Συμβούλιο στην συγκεκριμένη χρονική 
στιγμή που θα ληφθεί η απόφαση διαλύσεως αυτού. 

Στην Υπουργό Εθνικής Παιδείας και Θρησκευμάτων 
και στους Υφυπουργούς Οικονομίας και Οικονομικών και 
Υγείας και Κοινωνικής Αλληλεγγύης αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 24 Νοεμβρίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΦΥΠ. ΥΓΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΑΛΛΗΛΕΓΓΎΗΣ 

ΠΕΤΡΟΣ ΔΟΥΚΑΣ ΓΕΩΡΓ. ΚΩΝΣΤΑΝΤΟΠΟΥΛΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΜΑΡΙΕΤΤΑ ΓΙΑΝΝΑΚΟΥ 
-♦- 

ΑΠΟΦΑΣΕΙ Σ 

Αριθ. 9337/7281 (2) 

Καθορισμός του τρόπου χρήσης των ατελειών σταθε¬ 
ρής τηλεφωνίας των βουλευτών και Ελλήνων ευρω¬ 
βουλευτών. 

Η ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

α. Το άρθρο 63 παράγραφος 2 του Συντάγματος, 
β. Το άρθρο 2 παράγραφος 1 του Ζ' Ψηφίσματος της Ε’ 
Αναθεωρητικής Βουλής, που εξακολουθεί να ισχύει κατά 
το άρθρο 111 παρ. 2 του Συντάγματος, 
γ. Το άρθρο 2 της υπ’ αριθμ. 3935/14.9.1981 (ΦΕΚ Β' 
662/23.10.1981) αποφάσεως του Προέδρου της Βουλής, 
δ. Την υπ’ αριθμ. 362/23.1.1998 (ΦΕΚ Β' 56/30.1.1998) από¬ 
φαση του Προέδρου της Βουλής, 
ε. Την κατά την ΡΖ' Συνεδρίαση της 3.2.2005 ληφθείσα 
ομόφωνη απόφαση της Ολομέλειας της Βουλής (ΦΕΚ 
Α' 27/10.2.2005), 

στ. Την ανάγκη καθορισμού του τρόπου χρήσεως των 
ατελειών σταθερής τηλεφωνίας των βουλευτών και ευ- 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


25035 


ρωβουλευτών, ενόψει των νέων συνθηκών παροχής των 
υπηρεσιών σταθερής τηλεφωνίας, αποφασίζουμε: 

1. Η τηλεφωνική ατέλεια που απολαμβάνουν οι βου¬ 
λευτές και ευρωβουλευτές σύμφωνα με το άρθρο 63 
παρ. 2 του Συντάγματος βαρύνει τη Βουλή μέχρι του 
συνολικού ποσού των δεκατριών χιλιάδων πεντακοσίων 
(13.500) ευρώ ετησίως για κάθε βουλευτή ή ευρωβου¬ 
λευτή και για το σύνολο των συνδέσεων για τις οποίες 
δικαιούται ατέλειας, σύμφωνα με τις κείμενες διατάξεις, 
συμπεριλαμβανομένων στο ποσό αυτό τελών, εξόδων και 
ΦΠΑ. Σε περίπτωση κτήσης της βουλευτικής ιδιότητας 
μετά την πρώτη του έτους ή απώλειας αυτής πριν από 
το τέλος του έτους, η Βουλή βαρύνεται μέχρι του μέρους 
του ποσού που αναλογεί στο χρόνο κατά τον οποίο ο 
δικαιούχος της ατέλειας είχε τη βουλευτική ιδιότητα. 
Τυχόν υπέρβαση του ανωτέρω ποσού βαρύνει τον βου¬ 
λευτή ή ευρωβουλευτή. 

2. Για λόγους διαχειριστικούς τα ποσά, με τα οποία βα- 
ρύνεται η Βουλή για την παραπάνω αιτία, καταβάλλονται 
απευθείας στον πάροχο της σταθερής τηλεφωνίας, με 
βάση λογαριασμούς, τους οποίους αυτός εκδίδει χωρι¬ 
στά για κάθε βουλευτή ή ευρωβουλευτή και κοινοποιεί 
στη Βουλή. 

3. Ο βουλευτής ή ευρωβουλευτής υποχρεούται να 
γνωστοποιήσει εγγράφως στον πάροχο σταθερής τη¬ 
λεφωνίας και στη Διεύθυνση Οικονομικών Υποθέσεων 
της Βουλής τις τηλεφωνικές συνδέσεις, ως προς τις 
οποίες επιλέγει να ισχύει η τηλεφωνική του ατέλεια και 
ο πάροχος οφείλει να δηλώσει εγγράφως στο βουλευτή 
ή ευρωβουλευτή και στη Διεύθυνση Οικονομικών Υπο¬ 
θέσεων της Βουλής ότι αποδέχεται τις διατάξεις της 
παρούσης αποφάσεως. 

4. Προηγούμενες αποφάσεις μας, με τις οποίες ρυθ¬ 
μίζονται θέματα τηλεφωνικής ατέλειας των βουλευτών 
και ευρωβουλευτών, διατηρούνται σε ισχύ, καθό μέρος 
δεν αντίκεινται στην παρούσα. 

5. Η ισχύς της παρούσης αρχίζει από 1.1.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2005 

Η ΠΡΟΕΔΡΟΣ ΤΗΣ ΒΟΥΛΗΣ 

ΑΝΝΑ ΜΠΕΝΑΚΗ - ΨΑΡΟΥΔΑ 
-♦- 

Αριθμ. 48116 (3) 

Καθορισμός των δικαιολογητικών και των παραστατικών 
για τον έλεγχο των επενδύσεων που ενισχύθηκαν με 
τα κίνητρα της επιχορήγησης ή και της επιδότησης 
χρηματοδοτικής μίσθωσης, σύμφωνα με τις διατάξεις 
του ν. 3299/2004. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ν. 3299/2004 (ΦΕΚ 261/Α/23.12.2004) 
και ειδικότερα το άρθρο 8 παράγραφοι 1 και 2 αυτού. 

2. Το άρθρο 90 του «Κώδικα για την Κυβέρνηση και τα 
Κυβερνητικά Όργανα» που κυρώθηκε με το άρθρο πρώτο 
του π.δ. 63/2005 (ΦΕΚ Α'98). 

3. Τις διατάξεις του π.δ. 121/2004 (ΦΕΚ 84/Α/10.3.2004) 
« Διορισμός Υπουργών και Υφυπουργών «. 

4. Τις διατάξεις του π.δ. 178/2000 (Φ.Ε.Κ. 165/Α/14.7.2000) 
«Περί Οργανισμού του Υπουργείου Εθνικής Οικονομίας». 

5. Το υπ’ αριθμ. 81/20.3.2002 π.δ. (ΦΕΚ 57/Α/21.3.2002) 
«Συγχώνευση των Υπουργείων Εθνικής Οικονομίας και 


Οικονομικών στο Υπουργείο Οικονομίας και Οικονομι¬ 
κών». 

6. Την υπ’ αριθμ. 37930/ΔΙΟΕ 1264/14.10.2005 (Φ.Ε.Κ. 
1432/Β'/14.10.2005) κοινή απόφαση του Πρωθυπουργού 
και Υπουργού Οικονομίας και Οικονομικών περί «Καθο¬ 
ρισμού αρμοδιοτήτων των Υφυπουργών Οικονομίας και 
Οικονομικών», αποφασίζουμε: 

Αρθρο 1 

Για την διενέργεια των ελέγχων προκειμένου να πι¬ 
στοποιηθεί 

α) η πρόοδος των έργων και 

β) η ολοκλήρωση και η έναρξη παραγωγικής λειτουρ¬ 
γίας των επενδύσεων, που ενισχύθηκαν με το κίνητρο 
της επιχορήγησης ή και της επιδότησης χρηματοδοτικής 
μίσθωσης, σύμφωνα με τις διατάξεις του ν. 3299/2004, 
ορίζονται τα ακόλουθα δικαιολογητικά και παραστατικά 

1. Αίτηση του φορέα του επενδυτικού σχεδίου στην 
υπηρεσία που εκδόθηκε η απόφαση υπαγωγής. 

Η αίτηση για την πιστοποίηση της ολοκλήρωσης της 
επένδυσης και έναρξης της παραγωγικής της λειτουρ¬ 
γίας κατατίθεται το αργότερο εντός έξι (6) μηνών από 
τη λήξη της προθεσμίας της ολοκλήρωσης της, όπως 
αυτή ισχύει. 

2. Δικαιολογητικά νόμιμης λειτουργίας της επιχείρη¬ 
σης. 

ί. Ανώνυμες Εταιρείες 

- Καταστατικό σύστασης και τυχόν τροποποιήσεις του 
( αντίγραφα Φ.Ε.Κ.) 

- Αντίγραφο της τελευταίας Γενικής Συνέλευσης για 
την διαπίστωση της μετοχικής σύνθεσης της εταιρείας. 

- Βιβλίο πρακτικών Γ ενικής Συνέλευσης των μετόχων, 
πρακτικών του Διοικητικού Συμβουλίου και βιβλίο με¬ 
τόχων. 

μ. Εταιρείες Περιωρισμένης Ευθύνης ( Ε.Π.Ε.) 

- Καταστατικό σύστασης και τυχόν τροποποιήσεις του 
( αντίγραφα Φ.Ε.Κ.). 

- Βιβλίο πρακτικών συνελεύσεων και βιβλίο διαχεί¬ 
ρισης. 

ιϋ. Ομόρρυθμες εταιρείες - Ετερόρρυθμες εταιρείες 

Καταστατικό σύστασης και τυχόν τροποποιήσεις 
του. 

ίν. Συνεταιρισμοί. 

- Καταστατικό σύστασης και τυχόν τροποποιήσεις του 
( αντίγραφα Φ.Ε.Κ.). 

- Βιβλίο πρακτικών Γ ενικών Συνελεύσεων και Διοικη¬ 
τικού Συμβουλίου. 

σης των μετόχων, πρακτικών του Διοικητικού Συμ¬ 
βουλίου. 

- Βιβλίο απογραφής και ισολογισμού. 

- Βιβλίο μητρώου μελών. 

ν. Ατομικές επιχειρήσεις 

Βεβαίωση έναρξης επιτηδεύματος στην Δημόσια Οι¬ 
κονομική Υπηρεσία ( Δ.Ο.Υ.). 

3. Παραστατικά κάλυψης της ιδίας συμμετοχής. 

ί. Με εισφορές των μετόχων 

- Ανώνυμες εταιρείες 

• Απόφαση Γενικής Συνέλευσης για την αύξηση του 
μετοχικού κεφαλαίου (απόσπασμα πρακτικού, Φ.Ε.Κ. δη¬ 
μοσίευσής του). 

• Πρακτικό του Διοικητικού Συμβουλίου για την πι¬ 
στοποίηση της καταβολής αύξησης του μετοχικού κε¬ 
φαλαίου και ή αντίγραφο του Φ.Ε.Κ. ανακοίνωσής του 
(Τ.Α.Π.Σ. της Εφημερίδας της Κυβερνήσεως ) ή σχετική 
καταχώρηση στο μητρώο Ανωνύμων Εταιρειών της οι¬ 
κείας νομαρχίας. 




25036 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


- Εταιρείες Περιωρισμένης Ευθύνης. 

Απόφαση Γενικής Συνέλευσης για την αύξηση του 
εταιρικού κεφαλαίου (απόσπασμα πρακτικού, Φ.Ε.Κ. δη¬ 
μοσίευσής του). 

- Ομόρρυθμες εταιρείες - Ετερόρρυθμες εταιρείες . 

• Συμβολαιογραφική πράξη της εταιρείας για την αύξη¬ 
ση του κεφαλαίου με καταχώρηση αυτής στα βιβλία του 
πρωτοδικείου για την πιστοποίηση της αύξησης. 

• Αποδεικτικό καταβολής φόρου συγκεντρώσεως κε¬ 
φαλαίου. 

• Αποδεικτικό κατάθεσης σε τραπεζικό λογαριασμό. 

π. Με χρήση φορολογηθέντων αποθεματικών 

Στοιχεία για την χρησιμοποίηση φορολογηθέντων 

αποθεματικών στην περίπτωση επιλογής του τρόπου 
αυτού κάλυψης της ιδίας συμμετοχής από τον φορέα του 
επενδυτικού σχεδίου, όπως εξειδικεύεται στην απόφαση 
υπαγωγής. 

Απόφαση του Διοικητικού Συμβουλίου της εταιρείας 
ή έκτακτης Γενικής Συνέλευσης για τη δέσμευση του 
ποσού που θα χρησιμοποιηθεί για κάλυψη της ιδίας συμ¬ 
μετοχής από τα υπάρχοντα φορολογικά αποθεματικά 
της εταιρείας. 

4. Χρηματοδότηση τμήματος του επενδυτικού σχεδίου 
με τραπεζικό δάνειο. 

- Αντίγραφο της σύμβασης του δανείου από το περι¬ 
εχόμενο της οποίας να προκύπτει ότι η σύμβαση αφορά 
την χρηματοδότηση της συγκεκριμένης επένδυσης. 

Βεβαίωση της τράπεζας που έχει χορηγήσει το επεν¬ 
δυτικό δάνειο στην οποία θα είναι καταχωρημένες οι 
εκταμιεύσεις που έχουν πραγματοποιηθεί με τις αντί¬ 
στοιχες ημερομηνίες τους. 

- Αντίγραφο της σύμβασης στην περίπτωση εκχώρησης 
της επιχορήγησης έναντι παροχής ισόποσου βραχυπρό¬ 
θεσμου τραπεζικού δανεισμού. 

Βεβαίωση της τράπεζας που έχει χορηγήσει το βρα¬ 
χυπρόθεσμο δάνειο στην οποία θα είναι καταχωρημένες 
οι εκταμιεύσεις που έχουν πραγματοποιηθεί με τις αντί¬ 
στοιχες ημερομηνίες τους. 

5. Χρηματοδοτική μίσθωση εξοπλισμού. 

Αντίγραφα της σύμβασης χρηματοδοτικής μίσθωσης 

εξοπλισμού (Ιοαείπρ), εφόσον περιλαμβάνεται η δυνατό¬ 
τητα αυτή στην απόφαση υπαγωγής. 

6. Νομιμοποιητικά έγγραφα δικαιωμάτων του ακινήτου 
επί του οποίου θα πραγματοποιηθεί η επένδυση. 

- Στην περίπτωση κυριότητας του οικοπέδου αντίγρα¬ 
φο του συμβολαίου αγοράς του. 

- Στην περίπτωση απόκτησης του δικαιώματος χρήσης 
του οικοπέδου ή του ακινήτου σύμφωνα με τα οριζόμενα 
στον ν. 3299/2004, αντίγραφο της σύμβασης παραχώρη¬ 
σης ή εκμίσθωσης. 

7. Οι αναγκαίες άδειες για την υλοποίηση και ολοκλή¬ 
ρωση της επένδυσης. 

- Οι απαιτούμενες κατά περίπτωση εγκρίσεις και άδειες 
( άδεια εγκατάστασης, έγκριση περιβαλλοντικών όρων, 
οικοδομική άδεια, άδεια λειτουργίας κ.αλ.) για την υλο¬ 
ποίηση της επένδυσης. 

- Τα εγκεκριμένα βάσει της οικοδομικής αδείας αρχι¬ 
τεκτονικά σχέδια (τοπογραφικό διάγραμμα, διάγραμμα 
κάλυψης), σύμφωνα με τα οποία δομούνται οι κτιριακές 
εγκαταστάσεις της επένδυσης. 

8. Παραστατικά και στοιχεία υλοποίησης και ολοκλή¬ 
ρωσης του επενδυτικού σχεδίου. 

- Συμβάσεις εκτέλεσης κατασκευής των επενδυτικών 
έργων (πολιτικού μηχανικού, μηχανολόγου, εργολάβου 
κλπ), θεωρημένες από την αρμόδια Δημόσια Οικονομική 
Υπηρεσία. 

- Τεχνική περιγραφή του επενδυτικού έργου (ανά κατη¬ 
γορία) που έχει υλοποιηθεί μέχρι την συγκεκριμένη φάση, 


υπογεγραμμένης από τον αρμόδιο μηχανικό (τεχνικό) 
της εταιρείας. 

- Καταστάσεις όλων των τιμολογίων κ.λ.π. παραστα¬ 
τικών του έργου που έχει υλοποιηθεί (ανά κατηγορία 
δαπάνης και ανά προμηθευτή ), σύμφωνα με την απόφα¬ 
ση υπαγωγής της επένδυσης, υπογεγραμμένες από τον 
υπεύθυνο του λογιστηρίου και του νόμιμου εκπροσώπου 
της εταιρείας, όπως παρουσιάζονται σε υπόδειγμα που 
παρέχεται από τις αρμόδιες υπηρεσίες. 

Η κάθε κατάσταση θα συνοδεύεται από φωτοαντίγρα¬ 
φα όλων των τιμολογίων και λοιπών παραστατικών (δελ¬ 
τία αποστολής, φορτωτικά, διασαφήσεις, ΟΜΒ, ραοΚίηρ 
ΙϊδΙ,) με τα παραστατικά εξόφλησής τους ( εξοφλητικές 
αποδείξεις προμηθευτών, εντάλματα πληρωμής επεν- 
δύτριας εταιρείας, αποδείξεις τραπεζικών εμβασμάτων, 
φωτοτυπίες επιταγών, αντίγραφα οχΙγθ τραπεζών ). 

Τα πρωτότυπα των παραπάνω στοιχείων θα πρέπει να 
είναι συγκεντρωμένα προκειμένου να ελεγχθούν και να 
σφραγισθούν από το Όργανο Ελέγχου. 

9. Λογιστική απεικόνιση των στοιχείων υλοποίησης της 
επένδυσης. 

ί. - Εταιρείες που τηρούν Βιβλία Γ' κατηγορίας 

• Ισοζύγιο Γενικού Καθολικού ενημερωμένο με όλες τις 
δαπάνες της επένδυσης. 

• Αναλυτικό καθολικό όλων των λογαριασμών που αφο¬ 
ρούν την επένδυση. 

• Συγκεντρωτικό ημερολόγιο. 

Τα παραπάνω στοιχεία πρέπει να είναι υπογεγραμμέ¬ 
να από τον υπεύθυνο του λογιστηρίου και τον νόμιμο 
εκπρόσωπο της εταιρείας. 

- Εταιρείες που τηρούν Βιβλία Β' κατηγορίας. 

Βιβλίο Εσόδων και Εξόδων, με ξεχωριστή αναφορά 

στα πάγια στοιχεία και χαρακτηρισμό των επενδυτικών 
δαπανών. 

π. Το βιβλίο παγίων ή μητρώο παγίων πρέπει να εί¬ 
ναι ενημερωμένο με τα πάγια που περιλαμβάνονται στο 
επενδυτικό πρόγραμμα με αναφορά στον αναπτυξιακό 
νόμο και στην εγκριτική απόφαση. 

μι. Βιβλίο Επενδύσεων. 

ίν. Κατάσταση του φορέα της επένδυσης στην οποία 
να απεικονίζονται οι πράξεις θεώρησης των στοιχείων 
και βιβλίων που τηρούνται για την επένδυση. 

10. Παραστατικά απασχόλησης. 

Βεβαίωση της Επιθεώρησης Εργασίας για το απασχο¬ 
λούμενο προσωπικό (απαιτείται κατά τον τελικό έλεγχο 
ή κατά την διενέργεια επανελέγχων). 

Καταστάσεις απασχολούμενου προσωπικού 

11. Στοιχεία διαπίστωσης έναρξης παραγωγικής λει¬ 
τουργίας της επένδυσης. 

Για την πιστοποίηση της έναρξης της παραγωγικής λει¬ 
τουργίας της επένδυσης απαιτούνται αντίγραφα τιμολο¬ 
γίων αγοράς πρώτων υλών και πώλησης προϊόντων στο 
βαθμό που να τεκμηριώνουν την λειτουργία της μονάδας 
συνοδευόμενα με τα αναλυτικά καθολικά των αντίστοι¬ 
χων λογαριασμών που έχουν γίνει οι σχετικές εγγραφές 
(ομάδες λογαριασμών 2 και 7). 

12. Δικαιολογητικά ειδικών περιπτώσεων. 

- Στις περιπτώσεις όπου στην εγκριτική απόφαση 
προβλέπεται ο μηδενισμός υφιστάμενων αρνητικών κε¬ 
φαλαίων κίνησης απαιτείται ισοζύγιο από πρόσφατες 
θεωρημένες εκτυπώσεις, με ενημερωμένο και τον λογα¬ 
ριασμό «αποθέματα», το οποίο πρέπει να είναι ελεγμένο 
και υπογεγραμμένο από ορκωτό λογιστή. 

- Στις περιπτώσεις όπου στην εγκριτική απόφαση προ- 
βλέπεται η διενέργεια εξαγωγών απαιτούνται αντίγραφα 
τιμολογίων πώλησης προϊόντων στο εξωτερικό και τα 
αναλυτικά καθολικά του αντίστοιχου λογαριασμού που 
έχουν γίνει οι σχετικές εγγραφές (λογαριασμός 7). 

Άρθρο 2 

1. Ο αριθμός και το είδος των υποβαλλόμενων από 
τα οριζόμενα ανωτέρω δικαιολογητικά εξαρτάται από 
την κατηγορία του επενδυτικού σχεδίου, την μορφή του 
Φορέα της επένδυσης καθώς και από το είδος του διε- 
νεργούμενου ελέγχου (ενδιάμεσος, τελικός έλεγχος). 

2. Τα μέλη των Οργάνων Ελέγχου για την αποτελεσμα¬ 
τικότερη άσκηση του έργου τους και για την διαπίστωση 
της τήρησης των όρων του ν. 3299/2004 και της εγκριτι¬ 
κής απόφασης δύναται να ζητήσουν από τον φορέα του 
επενδυτικού σχεδίου πρόσθετα διευκρινιστικά στοιχεία 
και παραστατικά. 

Άρθρο 3 

Από τις διατάξεις της παρούσας απόφασης δεν προκύ¬ 
πτει δαπάνη σε βάρος του Κρατικού Προϋπολογισμού. 

Άρθρο 4 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 2005 

Ο ΥΦΥΠΟΥΡΓΟΣ 

X. ΦΩΛΙΑΣ 
-♦- 

Αριθ. 22751 (ΦΟΡ) 1723 (4) 

Σύσταση 26 (είκοσι έξι) οργανικών θέσεων με σχέση ερ¬ 
γασίας Ιδιωτικού δικαίου Αορίστου χρόνου, στο Εθνι¬ 
κό Αστεροσκοπείο Αθηνών (ΕΑΑ) κατ’ εφαρμογή του 
π.δ. 164/2004. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. του ν. 1514/1985 «Ανάπτυξη της επιστημονικής και 
τεχνολογικής έρευνας» (ΦΕΚ Α' 13) 

β. του ν. 2919/2001 «Σύνδεση έρευνας και τεχνολογίας 
με την παραγωγή και άλλες διατάξεις» (ΦΕΚ Α' 128) 

γ. του άρθρου 1 του ν. 3320/2005 «Ρυθμίσεις θεμάτων 
για το προσωπικό του Δημοσίου και των νομικών προσώ¬ 
πων του ευρύτερου δημόσιου τομέα και για τους Ο.Τ.Α.» 
(ΦΕΚ 48/ τ.Α'/23.2.2005) 

2. Του άρθρου 11 του π.δ. 164/2004 (ΦΕΚ 134/τ.Α'/ 
19.7.2004) 

3. Το π.δ. 62/1986 «Οργανισμός του Εθνικού Αστερο¬ 
σκοπείου Αθηνών» (ΦΕΚ Α' 86) όπως έχει τροποποιηθεί 
με το π.δ. 258/1999 (ΦΕΚ Α' 212) 

4. Του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα που κυρώθηκε με 
το άρθρο πρώτο του π.δ/τος 63 (ΦΕΚ Α'98) 

5. Το π.δ. 246/2003 «Ενοποίηση του Ινστιτούτου Τεχνο¬ 
λογιών και Ερευνών Βαθείας Θαλάσσης και Αστρωσω- 
ματιδιακής Φυσικής Νετρίνων «ΝΕΣΤΩΡ» με το Εθνικό 
Αστεροσκοπείο Αθηνών (ΦΕΚ Α' 222) 

6. Την υπ’ αριθμ. 818/29.8.2005 απόφαση του Ανωτάτου 
Συμβουλίου Επιλογής Προσωπικού. 

7. Το υπ’ αριθμ. 34/16.12.2004 πρακτικό του αρμόδιου 
Πρωτοβάθμιου Υπηρεσιακού Συμβουλίου του ΕΑΑ 

8. Την υπ’ αριθμ. πρωτ.ΔΙΠΙΔΔ/Β18/463/οικ.8791/5.5.2005 
εγκύκλιο του Υπουργείου Εσωτερικών, Δημόσιας Δι¬ 
οίκησης και Αποκέντρωσης με θέμα «Ρυθμίσεις του ν. 
3320/2005 για τη σύσταση θέσεων με σύμβαση εργασίας 
ιδιωτικού δικαίου αορίστου χρόνου». 


9. Την υπ’ αριθμ. πρωτ. ΔΙΔΚ/Φ.1/2/6139/24.32004 κοινή 
απόφαση του Πρωθυπουργού και του Υπουργού Εσωτε¬ 
ρικών Δημόσιας Διοίκησης και Αποκέντρωσης με θέμα 
«Ανάθεση Αρμοδιοτήτων στους Υφυπουργούς Εσωτε¬ 
ρικών Δημόσιας Διοίκησης και Αποκέντρωσης» (ΦΕΚ/ 
Β/527/24.3.2004) 

10. Την υπ’ αριθμ. 37930/ΔΙ0Ε1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών με θέμα: «Καθορισμός αρμοδιοτήτων των 
Υφυπουργών Οικονομίας και Οικονομικών»(ΦΕΚ/Β/1432) 

11. Το υπ’ αριθμ. πρωτ. 1446/3.11.2005 έγγραφο του Εθνι¬ 
κού Αστεροσκοπείου Αθηνών, από το οποίο προκύπτει ότι 
δεν υπάρχουν κενές οργανικές θέσεις ιδιωτικού δικαίου 
αόριστου χρόνου αντίστοιχης ή παρεμφερούς ειδικό¬ 
τητας 

12. Το γεγονός ότι από τις διατάξεις τις παρούσης 
απόφασης προκαλείται ετήσια δαπάνη ύψους 518.650 
ευρώ, περίπου, σε βάρος του προϋπολογισμού του Εθνι¬ 
κού Αστεροσκοπείου Αθηνών, η οποία θα καλυφθεί από 
τις πιστώσεις αυτού χωρίς αύξηση της κρατικής επιχο¬ 
ρήγησης, αποφασίζουμε: 

Τη σύσταση 26 (είκοσι έξι) οργανικών θέσεων με σχέση 
εργασίας Ιδιωτικού Δικαίου Αορίστου Χρόνου, στο Εθνικό 
Αστεροσκοπείο Αθηνών, προκειμένου να καλυφθούν πά¬ 
γιες και διαρκείς ανάγκες σε εφαρμογή του π.δ. 164/2004, 
ως εξής: 

1 (μία) θέση, Πανεπιστημιακής Εκπαίδευσης, ειδικότητας 
θεωρητικών Επιστημόνων. 

1 (μία) θέση, Πανεπιστημιακής Εκπαίδευσης, ειδικότητας 
Κοινωνικών -Ανθρωπιστικών Επιστημόνων. 

3 (τρεις) θέσεις, Πανεπιστημιακής Εκπαίδευσης, ειδικό¬ 
τητας Μαθηματικών. 

1 (μία) θέση, Πανεπιστημιακής Εκπαίδευσης, ειδικότητας 
Περιβαλλοντικών-Ανθρωπολόγων. 

8 (οκτώ) θέσεις, Πανεπιστημιακής Εκπαίδευσης, ειδι¬ 
κότητας Φυσικών. 

1(μία) θέση, Πανεπιστημιακής Εκπαίδευσης, ειδικότητας 
Χημικών. 

1 (μία) θέση, Τεχνολογικής Εκπαίδευσης, ειδικότητας 
Ενεργειακών Μηχανικών. 

2 (δύο) θέσεις, Τεχνολογικής Εκπαίδευσης, ειδικότητας 
Ηλεκτρονικών. 

1 (μία) θέση, Τεχνολογικής Εκπαίδευσης, ειδικότητας 
Λογιστών. 

1 (μία) θέση, Τεχνολογικής Εκπαίδευσης, ειδικότητας 
Οικονομικών Συμβούλων. 

1 (μία) θέση, Δευτεροβάθμιας Εκπαίδευσης, ειδικότητας 
Βοηθών Λογιστών. 

2 (δύο) θέσεις, Δευτεροβάθμιας Εκπαίδευσης, ειδικό¬ 
τητας Εργατοτεχνιτών. 

1 (μία) θέση, Δευτεροβάθμιας Εκπαίδευσης, ειδικότητας 
Ηλεκτρονικών. 

1 (μία) θέση, Υποχρεωτικής Εκπαίδευσης, ειδικότητας 
Καθαριστών. 

1 (μία) θέση, Δευτεροβάθμιας Εκπαίδευσης, ειδικότητας 
Τεχνικών Η/Υ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 2005 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠ. ΑΝΔΡΕΟΥΛΑΚΟΣ Π. ΔΟΥΚΑΣ 

ΑΝΑΠΤΥΞΗΣ 

Δ. ΣΙΟΥΦΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΥΙΟα/Γ.Π. οικ. 138724 (5) 

Συμπλήρωση της ΥΙΟα/Γ.Π. 129615/28.1.2005 (ΦΕΚ 115/τΒ7 

31.1.2005 απόφασης των Υπουργών Οικονομίας και 
Οικονομικών και Υγείας και Κοινωνικής Αλληλεγγύ¬ 
ης, η οποία είχε συμπληρωθεί με τις Υ10α/Γ.Π.53415/ 
20.7.2005, (ΦΕΚ 1067/ΤΒ/28.7.2005), ΥΙΟα/Γ.Π. οικ. 98311/ 

20.9.2005 (ΦΕΚ 1368/ΤΒ/3.10.2005), 99360/9.11.2005 και 
τροποποιηθεί με τις ΥΙΟα/Γ. Π .27574/20.4.2005 (ΦΕΚ 
567/ΤΒ/27.4.2005), ΥΙΟα/Γ. Π .81519/20.9.2005, (ΦΕΚ 1368/ 
ΤΒ/3.10.2005 για τις εφημερίες ιατρικού προσωπικού 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α. Του ν. 1397/1983 (ΦΕΚ 1433/Α7 7.10.1983) 
β. Του ν. 2021/1992 (ΦΕΚ 123/Α71992) 
γ. Του ν. 2519/1997 (ΦΕΚ 165/Α721.8.1997) 
δ. Του ν. 2606/1998 (ΦΕΚ 89/Α722.4.1998) 
ε. Του ν. 2646/1998 (ΦΕΚ 236/Α720.10.1998) 
στ. Του ν. 2676/1999 (ΦΕΚ 1/Α75.1.1999) 
ζ. Το άρθρο 40 του ν. 849/1978 
η. Του ν. 2703/1999 (ΦΕΚ 72/Α71999) 

0. Του ν. 2889/2001 (ΦΕΚ 37/τ.Α72.3.2001) 
ι. Του ν. 2920/2001 (ΦΕΚ 131 /τ.Α727.6.2001 
ια. Του άρθρου 45 του ν. 3205/2003 (ΦΕΚ 297/τ.Α7 
2003). 

ιβ. Της υπ’ αριθμ. Υ3α/Γ. Π.οικ. 110138/7.11.2003 (ΦΕΚ 1691/ 
τβ/18.11.2003) απόφασης. 

2. Το π.δ. 131/1987 (ΦΕΚ 73/Α/25.5.1987) άρθρο 1 παρ. β. 

3. Την υπ’ αριθμ. 37930/ΔΙΟΕ 1264/14.10.2005 απόφαση 
του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων του Υπουργού Οικονομικών στους 
υφυπουργούς Οικονομικών (ΦΕΚ 1432 Β') 

4. Την επιτακτική ανάγκη εύρυθμης λειτουργίας του 
ΕΚΑΒ. 

5. Το γεγονός ότι από την απόφαση αυτή προκαλείται 
δαπάνη ύψους 300.000,00€ θα αντιμετωπισθεί από τις 
πιστώσεις του ΚΑΕ 0562 του Φ.210 του Υπουργείου Υγείας 
και Κοινωνικής Αλληλεγγύης, αποφασίζουμε: 

Συμπληρώνουμε την ΥΙΟα/Γ.Π. 129615/28.1.2005 (ΦΕΚ 115/ 
τΒ731.1.2005 κοινή απόφαση των Υπουργών Οικονομίας 
και Οικονομικών και Υγείας και Κοινωνικής Αλληλεγγύης, 
η οποία είχε συμπληρωθεί με τις Υ10α/Γ.Π.53415/20.7.2005, 
(ΦΕΚ 1067/ΤΒ/28.7.2005), ΥΙΟα/Γ.Π. οικ. 98311/20.9.2005 (ΦΕΚ 
1368/ΤΒ/3.10.2005), 99360/9.11.2005 και τροποποιηθεί με τις 
ΥΙΟα/Γ. Π .27574/20.4.2005 (ΦΕΚ 567/ΤΒ/27.4.2005), ΥΙΟα/Γ. 
Π .81519/20.9.2005, (ΦΕΚ 1368/ΤΒ/3.10.2005 για τις εφημε¬ 
ρίες ιατρικού προσωπικού και στην ετήσια πίστωση του 
ΕΚΑΒ. προσθέτουμε το ποσό των 300.0000€ 

Η αύξηση αυτή αποτελεί την τελική οριστικοποίηση 
των δαπανών για εφημερίες έτους 2005 και οποιαδή¬ 
ποτε νέα μεταβολή θα μπορεί να γίνει μόνο με ισόποση 
ανακατανομή πιστώσεων του ίδιου κωδικού. 

Κατά τα λοιπά ισχύει η προαναφερόμενη απόφαση ως 
έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Δεκεμβρίου 2005 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΓΕΙΑΣ ΚΑΙ ΚΟΙΝΩΝΙΚΗΣ 

ΚΑΙ ΟΙΚΟΝΟΜΙΚΩΝ ΑΛΛΗΛΕΓΓΥΗΣ 

ΠΕΤΡΟΣ ΔΟΥΚΑΣ ΝΙΚΗΤΑΣ ΚΑΚΛΑΜΑΝΗΣ 


Αριθ. Δ11 /Γ/48467/19452 (6) 

Καθιέρωση Αερολιμενικών Τελών στο ιδιωτικό πεδίο 
προσγείωσης στο Κωπαϊδικό Πεδίο Νομού Βοιωτίας 
«Ίκαρος». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τον ν.δ. 714/1970 (ΦΕΚ/Α/238/5-7/11/1970) περί Οργά¬ 
νωσης Υ.Π.Α. 

2. Τον ν. 1340/1983 (ΦΕΚ/Α/35/18.3.1983) περί τροποποι- 
ήσεως του ν.δ. 14/1970. 

3. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του π.δ. 63/2005/Α/98 

4. Το π.δ. 56/1989 (ΦΕΚ/Α/28/1.2.1980) περί Οργανισμού 
Υ.Π.Α , όπως τροποποιήθηκε με τις διατάξεις του π.δ. 
439/1989 (ΦΕΚ/Α/190/29.8.1989), το π.δ. 35/1993 (ΦΕΚ/ 
Α/13/9.2.1993), το π.δ 80/1996 και π.δ. 368/2002 (ΦΕΚ/ 
Α/314/13.12.2002). 

5. Την υπ’ αριθμ. 37930/Δ10Ε 1264/14.10.2005 Κοινή Από¬ 
φαση Πρωθυπουργού και Υπουργού Οικονομίας - Οι¬ 
κονομικών (ΦΕΚ 432/Β') Καθορισμός αρμοδιοτήτων των 
Υφυπουργών Οικονομίας - Οικονομικών. 

6. Την υπ’ αριθμ. ΥΠΑ/Δ3/Α/15828/3480/12.5.2003 από¬ 
φαση Υπουργού Μεταφορών και Επικοινωνιών σχετικά 
με την Αδεια Ίδρυσης και Λειτουργίας Ιδιωτικού Πεδίου 
Προσγείωσης στο Κωπαϊδικό Πεδίο Νομού Βοιωτίας Ιδι¬ 
οκτησίας Μοσχώνη Απόστολου. 

7. Την υπ’ αριθμ. Δ3/Α/37840/9732/13.10.2005 απόφαση 
Διοικητή Υ.Π.Α. περί εγκρίσεως επιβολής αερολιμενικών 
τελών στο ανωτέρω ιδιωτικό πεδίο προσγείωσης. 

8. Το γεγονός ότι από την παρούσα δεν προκύπτει 
καμία δαπάνη εις βάρος του Δημοσίου, αποφασίζουμε: 

1. Καθορίζεται αερολιμενικό τέλος ύψους πέντε (5) 
ευρώ, πλέον Φ.Π.Α., ημερησίως για την Στάθμευση μονο¬ 
κινητήριων αεροσκαφών στο Ιδιωτικό πεδίο προσγείωσης 
«Ίκαρος». 

2. Καθορίζεται αερολιμενικό τέλος επτά (7) ευρώ, πλέ¬ 
ον Φ.Π.Α., ημερησίως για την στάθμευση δικινητήριων 
αεροσκαφών της Γ ενικής Αεροπορίας. 

3. Η χρέωση και είσπραξη των ανωτέρω τελών γίνεται 
με ευθύνη του Φορέα Διαχείρισης του ανωτέρω πεδίου 
προσγείωσης. 

4. Σε περίπτωση ανάκλησης, ή διακοπής λειτουργίας 
του ανωτέρω πεδίου προσγείωσης παύει η ισχύς της 
παρούσης. 

5. Η παρούσα απόφαση ισχύει από της δημοσιεύσεώς 
της στην Εφημερίδα της Κυβερνήσεως και στις αγγελίες 
του Εγχειριδίου Αεροναυτικών Εκδόσεων (Α.Ι.Ρ. ΟΒΕΕΟΕ) 
και να ανακοινωθεί σε όλα τα ενδιαφερόμενο μέλη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ελληνικό, 19 Δεκεμβρίου 2005 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΜΕΤΑΦΟΡΩΝ 

ΚΑΙ ΟΙΚΟΝΟΜΙΚΩΝ ΚΑΙ ΕΠΙΚΟΙΝΩΝΙΩΝ 

ΠΕΤΡΟΣ ΔΟΥΚΑΣ ΜΙΧΑΗΛ ΛΙΑΠΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




